
ԿԱՐԳԱԴՐՈՒԹՅՈՒՆ
	2 մայիսի 2017 թվականի
	թիվ 45
	քաղ. Մոսկվա



«Եվրասիական տնտեսական միությունում նույնականացման միջոցներով ապրանքների դրոշմավորման համակարգի զարգացման մասին» Եվրասիական տնտեսական հանձնաժողովի խորհրդի կարգադրության նախագծի վերաբերյալ

1.	Հավանություն տալ «Եվրասիական տնտեսական միությունում նույնականացման միջոցներով ապրանքների դրոշմավորման համակարգի զարգացման մասին» Եվրասիական տնտեսական հանձնաժողովի խորհրդի կարգադրության նախագծին (կցվում է) եւ այն ներկայացնել Եվրասիական տնտեսական հանձնաժողովի խորհրդի քննարկմանը:
2.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից:

	Եվրասիական տնտեսական հանձնաժողովի կոլեգիայի նախագահ՝
	
	Տ. Սարգսյան

ԿԱՐԳԱԴՐՈՒԹՅՈՒՆ
	«	»	ի 20	թվականի
	թիվ
	քաղ.


[bookmark: bookmark4]
Եվրասիական տնտեսական միությունում 
նույնականացման միջոցներով ապրանքների դրոշմավորման համակարգի զարգացման մասին

1.	Ստեղծել Եվրասիական տնտեսական միությունում նույնականացման միջոցներով ապրանքների դրոշմավորման համակարգի զարգացման հարցերով բարձր մակարդակի աշխատանքային խումբ եւ հաստատել դրա կազմը (կցվում է)։
2.	Սույն կարգադրությամբ ստեղծված աշխատանքային խմբին՝
ա)	«Եվրասիական տնտեսական միությունում նույնականացման միջոցներով ապրանքների դրոշմավորման մասին» համաձայնագրի (այսուհետ՝ Համաձայնագիր) նախագիծ պատրաստելու նպատակով համաձայնեցնել հետեւյալ հիմնարար սկզբունքները՝
խիստ հաշվետվության ձեւաթղթերի տեսքով հսկիչ (նույնականացման) նշանների կիրառման միջոցով կամ այլ եղանակներով ապրանքների դրոշմավորում իրականացնելու հնարավորություն.


Եվրասիական տնտեսական միության անդամ պետության (այսուհետ՝ անդամ պետություն) ներքին շուկայում ապրանքը շրջանառության մեջ դնելու փուլում անդամ պետությունների փոխադարձ առեւտրի շրջանակներում ապրանքը տեղափոխելիս, ինչպես նաեւ խիստ հաշվետվության ձեւաթղթերի տեսքով հսկիչ (նույնականացման) նշաններից տարբեր նույնականացման միջոցներով ապրանքների դրոշմավորման եղանակներ կիրառելու դեպքում անդամ պետության ներքին շուկայում ապրանքը շրջանառությունից հանելու փուլում ապրանքի մասին տեղեկությունները ապրանքների դրոշմավորման տեղեկատվական համակարգում (այսուհետ՝ տեղեկատվական համակարգ) ներառելու անհրաժեշտություն.
խիստ հաշվետվության ձեւաթղթերի տեսքով հսկիչ (նույնականացման) նշանների կիրառման դեպքում անդամ պետության ներքին շուկայում ապրանքը շրջանառությունից հանելու փուլում, ինչպես նաեւ այդ անդամ պետության ներքին շուկայում ապրանքների շրջանառության այլ փուլերում անդամ պետության կողմից իր օրենսդրության մեջ այդ ապրանքի մասին տեղեկությունները տեղեկատվական համակարգ մուտքագրելու վերաբերյալ պահանջ սահմանելու հնարավորություն.
Եվրասիական տնտեսական հանձնաժողովի (այսուհետ՝ Հանձնաժողով) խորհրդին նույնականացման միջոցներով դրոշմավորման ենթակա ապրանքների խմբերը որոշելու, ինչպես նաեւ ապրանքների յուրաքանչյուր խմբի մասով նույնականացման միջոցները եւ դրանց նկատմամբ պահանջները, նույնականացման միջոցներով ապրանքների դրոշմավորում ներդնելու ժամկետները, ինչպես նաեւ տեղեկատվական համակարգ մուտքագրվող՝ ապրանքի մասին տեղեկությունների կազմը որոշելու լիազորությունների տրամադրում.
անդամ պետության կողմից նույնականացման միջոցներով ապրանքների դրոշմավորման եղանակը որոշելու հնարավորություն.


Հանձնաժողովի խորհրդի կողմից սահմանված՝ ապրանքների նույնականացման միջոցներ օգտագործելու եւ դրանց նկատմամբ պահանջները պահպանելու, ինչպես նաեւ Հանձնաժողովի կողմից սահմանված կանոններին համապատասխան տեղեկատվական համակարգի ազգային բաղադրիչների եւ ինտեգրման բաղադրիչի փոխգործակցությունն ապահովելու պայմանով համաձայնագիրն ուժի մեջ մտնելու օրվա դրությամբ գործող՝ ապրանքների դրոշմավորման ազգային համակարգերը անդամ պետություններում օգտագործելու հնարավորություն.
Հանձնաժողովի կողմից նույնականացման միջոցների այնպիսի միասնական էլեկտրոնային ռեեստր ստեղծելու եւ վարելու անհրաժեշտություն, որը ներառում է նույնականացման բոլոր միջոցների եւ հսկիչ (նույնականացման) նշանների, ինչպես նաեւ դրանց բնութագրերի, դրանցում պարունակվող տեղեկատվության կազմի եւ կառուցվածքի նկարագրությունը.
«Հագուստի առարկաներ, հագուստի պարագաներ եւ այլ արտադրատեսակներ բնական մորթուց» ապրանքային դիրքի ապրանքների՝ հսկիչ (նույնականացման) նշաններով դրոշմավորում ներդնելու վերաբերյալ» 2015-2016 թվականների փորձնական ծրագիրն իրագործելու մասին» 2015 թվականի սեպտեմբերի 8-ի համաձայնագրի եւ «Հագուստի առարկաներ, հագուստի պարագաներ եւ այլ արտադրատեսակներ բնական մորթուց» ապրանքային դիրքի ապրանքների՝ հսկիչ (նույնականացման) նշաններով դրոշմավորում ներդնելու վերաբերյալ» 2015-2016 թվականների փորձնական ծրագիրն իրագործելու մասին» 2015 թվականի սեպտեմբերի 8-ի համաձայնագրի գործողության ժամկետը երկարաձգելու վերաբերյալ» 2016 թվականի նոյեմբերի 23-ին ստորագրված արձանագրության գործողության դադարումից հետո Համաձայնագրին համապատասխան «Հագուստի առարկաներ, հագուստի պարագաներ եւ այլ արտադրատեսակներ բնական մորթուց» ապրանքային դիրքի ապրանքների՝ հսկիչ (նույնականացման) նշաններով դրոշմավորումն ապահովելու անհրաժեշտություն.
բ)	սույն կետի «ա» ենթակետում նշված հիմնարար սկզբունքների համաձայնեցման արդյունքներով պատրաստել Համաձայնագրի նախագիծ եւ այն ներկայացնել քննարկման Հանձնաժողովի հերթական նիստում.
գ)	ձեւավորել այն ապրանքների ցանկը, որոնց մասով նպատակահարմար է նույնականացման միջոցներով դրոշմավորման ներդրումը՝ հաշվի առնելով Ռուսաստանի Դաշնության առաջարկությունը՝ հավելվածի համաձայն։
3.	Սույն կարգադրությունն ուժի մեջ է մտնում Եվրասիական տնտեսական միության պաշտոնական կայքում դրա հրապարակման օրվանից:

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից`
	Ռուսաստանի Դաշնությունից՝

	

	

	

	

	


	Վ. Գաբրիելյան
	Վ. Մատյուշեւսկի
	Ա. Մամին
	Օ. Պանկրատով
	Ի. Շուվալով

[bookmark: bookmark5]Եվրասիական տնտեսական հանձնաժողովի խորհրդի
2017 թվականի թիվ	որոշման

ԿԱԶՄ
Եվրասիական տնտեսական միությունում նույնականացման միջոցներով ապրանքների դրոշմավորման համակարգի զարգացման հարցերով բարձր մակարդակի աշխատանքային խմբի
	Նիկիշինա
Վերոնիկա Օլեգի՝
	Եվրասիական տնտեսական հանձնաժողովի առեւտրի կոլեգիայի անդամ (նախարար) (աշխատանքային խմբի ղեկավար)

	Եվրասիական տնտեսական հանձնաժողովից՝

	Կարայան
Խաժակ Համլետի՝
	Տեղեկատվական տեխնոլոգիաների դեպարտամենտի տնօրեն

	Քոչարյան
Գագիկ Կառլենի՝
	Մաքսասակագնային եւ ոչ սակագնային կարգավորման դեպարտամենտի տնօրեն

	Կուշնարեւ
Նիկոլայ Գենադիի՝
	Արդյունաբերական քաղաքականության դեպարտամենտի տնօրեն

	Հայաստանի Հանրապետությունից՝

	Միրումյան 
Վախթանգ Մայիսի՝
	Հայաստանի Հանրապետության կառավարությանն առընթեր պետական եկամուտների կոմիտեի նախագահի տեղակալ

	Բելառուսի Հանրապետությունից՝

	Մուկվիչ 
Վլադիմիր Վալերիի՝
	Բելառուսի Հանրապետության հարկերի եւ հավաքագրումների նախարարի տեղակալ

	Ղազախստանի Հանրապետությունից՝

	Կիպշակով 
Առգին Միկտիբայի՝
	Ղազախստանի Հանրապետության ֆինանսների նախարարության պետական եկամուտների կոմիտեի նախագահի տեղակալ


	Ժունուսովա
Դանա Բեյսենի՝
	Ղազախստանի Հանրապետության «Աթամեկեն» գործարարների ազգային պալատի վարչության անդամ

	Ղրղզստանի Հանրապետությունից`

	Տյումենբաեւ 
Բակկելդի Ռախիմի՝
	Ղրղզստանի Հանրապետության էկոնոմիկայի նախարարի տեղակալ

	Ռուսաստանի Դաշնությունից՝

	Բատուրկին
Անդրեյ Նիկոլայի՝
	Դաշնային հարկային ծառայության ղեկավարի տեղակալ

	Եվտուխով 
Վիկտոր Լեոնիդի՝
	Ռուսաստանի Դաշնության արդյունաբերության եւ առեւտրի նախարարի տեղակալ, ստատս-քարտուղար

	Նեստերենկո
Տատյանա Գենադիի՝
	Ռուսաստանի Դաշնության ֆինանսների նախարարի առաջին տեղակալ

	Չերնյակովա 
Ելենա Եվգենիի՝
	Ռուսաստանի Դաշնության ֆինանսների նախարարության պետական եւ մունիցիպալ ֆինանսների կառավարման եւ բյուջետային գործընթացի տեղեկատվական ապահովման ոլորտում տեղեկատվական տեխնոլոգիաների դեպարտամենտի տնօրեն

ՀԱՎԵԼՎԱԾ
[bookmark: bookmark6]Եվրասիական տնտեսական հանձնաժողովի խորհրդի
2017 թվականի թիվ	որոշման

ՑԱՆԿ
Ռուսաստանի Դաշնության կողմից այն ապրանքների ցանկի նախագծում ներառելու համար առաջարկված ապրանքների, որոնց մասով նպատակահարմար է նույնականացման միջոցներով դրոշմավորման ներդրումը
	ԵԱՏՄ ԱՏԳ ԱԱ
ծածկագիրը*
	Ապրանքի անվանումը

	3004
	Դեղամիջոցներ (բացի 3002, 3005 կամ 3006 ապրանքային դիրքերում նշված ապրանքներից)՝ կազմված խառնուրդված կամ չխառնուրդված նյութերից, թերապեւտիկ կամ կանխարգելիչ նպատակներով օգտագործելու համար, մանրածախ վաճառքի համար դեղաչափված դեղաձեւերով կամ փաթեթվածքներում բաժնեծրարված՝

	3303 00
	Օծանելիք եւ հարդաջուր

	4011
	Անվադողեր եւ դողածածկեր՝ օդաճնշական, ռետինե, նոր

	4203 10 000
	Հագուստի, այդ թվում՝ աշխատանքային հագուստի առարկաներ՝ պատրաստված բնական կամ կոմպոզիցիոն կաշվից

	6106
	Բլուզներ, շապիկներ եւ բլուզոններ՝ տրիկոտաժե, մեքենայագործ կամ ձեռագործ, կանանց կամ աղջիկների համար

	6201
	Վերարկուներ, կիսավերարկուներ, թիկնոցներ, անջրանցիկ վերարկուներ, բաճկոններ (այդ թվում` դահուկային), հողմապահպան, փոթորկապահպան բաճկոններ եւ տղամարդկանց կամ տղաների համար նախատեսված նույնանման արտադրատեսակներ

	6202
	Վերարկուներ, կիսավերարկուներ, թիկնոցներ, անջրանցիկ վերարկուներ, բաճկոններ (այդ թվում՝ դահուկային), հողմապահպան, փոթորկապահպան բաճկոններ եւ կանանց կամ աղջիկների համար նախատեսված նույնանման արտադրատեսակներ

	6302
	Սպիտակեղեն՝ անկողնու, ճաշասենյակի, արդասենյակի եւ խոհանոցի

	6403
	Կոշիկ՝ ռետինից, պլաստմասսայից, բնական կամ կոմպոզիցիոն կաշվից կոշկատակով եւ բնական կաշվից կոշկերեսով

	9006
	Ֆոտոխցիկներ (բացի կինոխցիկներից) լուսաբռնկիչներ եւ լամպ-բռնկիչներ



* 	Սույն ցանկի կիրառման նպատակներով անհրաժեշտ է առաջնորդվել բացառապես ԵԱՏՄ ԱՏԳ ԱԱ ծածկագրով, ապրանքի անվանումը ներկայացված է օգտվելու հարմարության համար:

